ར་བལྟམས་པ་སོགས་ན་མཿསརྦ་ཏ་ཐཱ་ག་ཏ་ཨ་བྷི་ཥེ་ཀ་ཏེ་ས་མ་ཡ་ཤྲཱི་ཡེ་ཧཱུྃ༔ འདི་ནི་ཁྲུས་མཆོག་སོགས་ན་མཿསརྦ་ཏ་ཐཱ་ག་ཏ་
སོགས༑ སྤྲོ་ན་སངས་རྒྱས་བྱང་སེམས་བརྒྱུད་པའི་བླ་མ་དང་བཅས་པའི་བསྟོད་པ་ཆིགས་བཅད་ཁ་བསྒྱུར་ཁྲུས་སྔགས་བཅས། མིན་ཀྱང་ཤྭ་ལོ་ཀ་གཉིས་པོས་འཐུས༔ གང་ལྟར་སྐུ་ཕྱི་འབུལ་བ་ནི། དེ་དག་སྐུ་ལ་སོགས་ ཀཱ་ཡ་བི་
ཤྭ་དྷ་ན་ཡེ་སྭཱ་ཧཱ ན་བཟའ་འབུལ་བ་ནི། དེ་ནས་དེ་ལ་སོགས་ བཛྲ་ཝསྟྲ་སྤཪྐྱེ་པཱུ་ཛ་ཧོ༔ ཆུ་ལྷག་ལས་བུམ་དུ་བླུགས་ལ་རོའམ་མིང་བྱང་གི་གཟུགས་བརྙན་ལ་སླར་ཁྲུས་ཆུས་བཀྲུ་ཞིང༌། ཧྲཱིཿ རིགས་འདུས་
འཕགས་པ་དོང་སྤྲུགས་ཀྱི༔ སྐུ་གསུང་ཡོན་ཕྲིན་ལས་ཀྱི༔ རྣམ་པ་བདུད་རྩིའི་ཁྲུས་བགྱིས་པས༔ སྒོ་གསུམ་ཆ་མཉམ་བཅས་པ་ཡི༔ བག་ཆགས་དྲི་མ་ཀུན་དག་ཤོག༔ ཡིག་བདུན་
གཟུངས་ཁྲུས་སྔགས་བཅས། ཕར་ཕྱིན་དྲུག་གི་ཁྲུས་ནི། ཧཱུྃ༔ འདི་ནི་སྦྱིན་པ་ཚུལ་ཁྲིམས་བཟོད་བརྩོན་འགྲུས༔ བསམ་གཏན་ཤེས་རབ་རང་བཞིན་བདུད་རྩིའི་ཆུས༔ ཚེ་འདས་རིགས་ཀྱི་བུ་ལ་
540

དོངསྤྲུགས་
N
541
ཁྲུས་བགྱིས་པས༔ རིགས་དྲུག་སྡུག་བསྔལ་རྒྱུ་འབྲས་ཀུན་དག་ཤོག༔ ཡིག་བདུན་གཟུགས་སྔགས་ཁྲུས་སྔགས་བཅས། རྒྱས་པར་སྤྲོ་ན། ཧཱུྃ༔ འདི་ནི་བཟོད་པའི་རང་བཞིན་
ཆུས༔ ཚེ་འདས་ཁྱོད་ལ་ཁྲུས་བགྱིས་པས༔ ཞེ་སྡང་དྲི་མ་ཀུན་དག་ནས༔ ཚ་གྲང་དམྱལ་བའི་སྡུག་བསྔལ་སྦྱངས༔ མངོན་དགའི་ཞིང་ཁམས་མངོན་གྱུར་ཤོག༔ རྩ་གཟུངས་སོགས། ཧྲཱིཿ
འདི་ནི་སྦྱིན་པའི་རང་བཞིན་ཆུས༔ ཚེ་འདས་ཁྱོད་ལ་ཁྲུས་བགྱིས་པས༔ སེར་སྣའི་དྲི་མ་ཀུན་དག་ནས༔ བཀྲེས་སྐོམ་ཡི་དྭགས་སྡུག་བསྔལ་སྦྱངས༔ བདེ་ཆེན་ཞིང་ཁམས་མངོན་
གྱུར་ཤོག༔ རྩ་གཟུངས་སོགས། ༀ༔ འདི་ནི་ཤེས་རབ་རང་བཞིན་ཆུས༔ ཚེ་འདས་ཁྱོད་ལ་ཁྲུས་བགྱིས་པས༔ གཏི་མུག་དྲི་མ་ཀུན་དག་ནས༔ གླེན་ལྐུགས་དུད་འགྲོའི་སྡུག་བསྔལ་
སྦྱངས༔ ཆོས་དབྱིངས་ཞིང་ཁམས་མངོན་གྱུར་ཤོག༔ རྩ་གཟུངས་སོགས། ཧྲཱིཿ འདི་ནི་ཚུལ་ཁྲིམས་རང་བཞིན་ཆུས༔ ཚེ་འདས་ཁྱོད་ལ་ཁྲུས་བགྱིས་པས༔ ཞེན་སྲེད་དྲི་མ་ཀུན་དག་
ནས༔ སྐྱེ་རྒ་ན་འཆིའི་སྡུག་བསྔལ་སྦྱངས༔ རིགས་ལྔའི་ཞིང་ཁམས་མངོན་གྱུར་ཤོག༔ རྩ་གཟུངས་སོགས། ཨཱཿ འདི་ནི་བརྩོན་འགྲུས་རང་བཞིན་ཆུས༔ ཚེ་འདས་ཁྱོད་ལ་ཁྲུས་བགྱིས་
སྦྱང་ཆོག

གཏེར་ ཨ་འཛོམས་འབྲུག་པའི་གསུང་། གསར།
པས༔ ཕྲག་དོག་དྲི་མ་ཀུན་དག་ནས༔ ཡིད་འཁྲུགས་ལྷ་མིན་སྡུག་བསྔལ་སྦྱངས༔ ལས་རབ་ཞིང་ཁམས་མངོན་གྱུར་ཤོག༔ རྩ་གཟུངས་སོགས། དྷཱིཿ འདི་ནི་བསམ་གཏན་རང་བཞིན་
ཆུས༔ ཚེ་འདས་ཁྱོད་ལ་ཁྲུས་བགྱིས་པས༔ ལེ་ལོའི་དྲི་མ་ཀུན་དག་ནས༔ འཆི་འཕོ་ལྟུང་བའི་སྡུག་བསྔལ་སྦྱངས༔ དཔལ་ལྡན་ཞིང་ཁམས་མངོན་གྱུར་ཤོག༔ ཨོཾ་མ་ཎི་པདྨེ་ཧཱུྃ་ཧྲཱིཿ
ཨོཾ་བི་པུ་ལ་གརྦྷེ༔ མ་ཎི་པྲ་བྷེ༔ ཏ་ཐཱ་ག་ཏེ༔ ནིཎྷེ་ཤ་ནི༔ མ་ཎི་མ་ཎི༔ སུ་པྲ་བྷེ༔ བི་མ་ལ་སཱ་ག་ར༔ གམྦྷི་རེ་ཧཱུྃ་ཧཱུྃ་ཛྭ་ལ་ཛཱ་ལ༔ བུདྡྷ་བི་ལོ་ཀི་ཏེ༔ གུ་ཧྱ་ཨ་དྷིཥྛ་ཏེ་གརྦྷེ་སྭཱ་ཧཱ༔ པདྨ་
དྷ་ར་ཨ་མོ་གྷ་ཛ་ཡ་ཏེ་ཙུ་རུ་ཙུ་རུ་སྭཱ་ཧཱ༔ ཨ་ཕཊ༔ ན་མཿསརྦ་ཏ་ཐཱ་ག་ཏ་ཨ་བྷི་ཥི་ཀ་ཏེ་ས་མ་ཡ་ཤྲཱི་ཡེ་ཧཱུྃ༔ ཡེ་ཤེས་ལྔའི་ཁྲུས་ནི། ཧྲཱིཿ ཆོས་དབྱིངས་མེ་ལོང་མཉམ་ཉིད་སོ་སོར་རྟོགས༔
བྱ་གྲུབ་ཡེ་ཤེས་ལྔ་ཡི་ཁྲུས་བགྱིས་པས༔ ཉོན་མོངས་དུག་ལྔའི་སྒྲིབ་པ་ཀུན་དག་ནས༔ སྐུ་ལྔ་ཡེ་ཤེས་ལྔ་པོ་མངོན་གྱུར་ཤོག༔ རྩ་གཟུངས་སོགས་རྒྱས་པར་སྤྲོ་ན། ཧྲཱིཿ ང་ནི་འཕགས་མཆོག་
སྤྱན་རས་གཟིགས༔ ཆོས་དབྱིངས་ཡེ་ཤེས་རང་བཞིན་ཆུས༔ ཚེ་འདས་བུ་ལ་ཁྲུས་བགྱིས་པས༔ གཟུགས་ཀྱི་ཕུང༌པོ༌རང༌གྲོལ༌ཏེ༔ རྣམ༌པར༌སྣང༌མཛད་སྐུ་ཐོབ་ཤོག༔ རྩ་གཟུངས་
542

543
ها
སོགས༑ ཧྲཱིཿ ང་ནི་འཕགས་མཆོག་སྤྱན་རས་གཟིགས༔ མེ་ལོང་ཡེ་ཤེས་རང་བཞིན་ཆུས༔ ཚེ་འདས་བུ་ལ་ཁྲུས་བགྱིས་པས༔ རྣམ་ཤེས་ཕུང་པོ་རང་གྲོལ་ཏེ༔ མི་
བསྐྱོད་རྡོ་རྗེའི་སྐུ་ཐོབ་ཤོག༔ རྩ་གཟུངས་སོགས། ཧྲཱིཿ ང་ནིི་འཕགས་མཆོག་སྤྱན་རས་གཟིགས༔ མཉམ་ཉིད་ཡེ་ཤེས་རང་བཞིན་ཆུས༔ ཚེ་འདས་བུ་ལ་ཁྲུས་བགྱིས་པས༔ ཚོར་བའི་
ཕུང་པོ་རང་གྲོལ་ཏེ༔ རིན་ཆེན་འབྱུང་ལྡན་སྐུ་ཐོབ་ཤོག༔ རྩ་གཟུངས་སོགས། ཧྲཱིཿ ང་ནི་འཕགས་མཆོག་སྤྱན་རས་གཟིགས༔ སོར་རྟོག་ཡེ་ཤེས་རང་བཞིན་ཆུས༔ ཚེ་འདས་བུ་ལ་ཁྲུས་
བགྱིས་པས༔ འདུ་ཤེས་ཕུང་པོ་རང་གྲོལ་ཏེ༔ སྣང་བ་མཐའ་ཡས་སྐུ་ཐོབ་ཤོག༔ རྩ་གཟུངས་སོགས། ཧྲཱིཿ ང་ནི་འཕགས་མཆོག་སྤྱན་རས་གཟིགས༔ བྱ་གྲུབ་ཡེ་ཤེས་རང་བཞིན་ཆུས༔
ཚེ་འདས་བུ་ལ་ཁྲུས་བགྱིས་པས༔ འདུ་བྱེད་ཕུང་པོ་རང་གྲོལ་ཏེ༔ དོན་ཡོད་གྲུབ་པའི་སྐུ་ཐོབ་ཤོག༔ རྩ་གཟུངས་ཁྲུས་སྔགས་བཅས། འབྱུང་བཞིའི་དུག་སྦྱང་ནི། འདོད་ཆགས་ཞེ་སྡང་གཏི་མུག་
གསུམ༔ འདི་དག་འཇིག་རྟེན་དུག་གསུམ་སྟེ༔ དཀོན་མཆོག་གསུམ་པོ་དུག་མི་མངའ༔ དཀོན་མཆོག་གསུམ་ལ་སྐྱབས་སུ་མཆི༔ མཆོག་གསུམ་བདེན་པས་དུག་བཅོམ་མོ༔ འབྱུང་
དོངསྤྲུགས་
དྲུག་
སྦྱང་ཆོག

གཏེར་ ཨ་འཛོམས་འབྲུག་པའི་གསུང་། གསར།
བཞིའི་རྫས་ཀྱིས་བྱབ་ཚུལ་བྱས་ལ། ས་ཆུ་མེ་རླུང་འབྱུང་བ་བཞི༔ དུག་གི་ཕ་དང་མ་ཡང་ཡིན༔ ཆོ་ག་ཟབ་མོའི་བདེན་པ་ཡིས༔ དུག་རྣམས་རང་རང་གནས་སུ་སོང་༔ ཡི་གེ་བདུན་པ་གཟུངས་རིང་
ཀཾ་ཀ་ནི་སོགས་བརྗོད་ལ་ཕྱིར་དོར་རོ༔ དེ་ལྟར་ཆོ་ག་ཟབ་མོའི་མཐུས་ཚེ་ལས་འདས་པའི་སྡིག་སྒྲིབ་ཐམས་ཅད་བྱང་ཞིང་དག་སྟེ་ལུས་དྭངས་གསལ་འོད་ཀྱི་རང་བཞིན་གྱུར༔ ལྷ་དང་བླ་མ་
མགྲིན་གཅིག་པས་ཤིས་པ་བརྗོད་པར་མོས༔ སངས་རྒྱས་བསོད་ནམས་མཐུ་དག་དང་༔ ལྷ་རྣམས་ཀུན་གྱི་བསམ་པ་ཡིས༔ ཁྱོད་ཀྱི་འདོད་དོན་གང་ཡིན་པ༔ དོན་དེ་དེ་རིང་འགྲུབ་
གྱུར་ཅིག༔ བརྒྱ་བྱིན་ཚངས་པའི་ལྷ་རྣམས་དང་༔ འབྱུང་པོ་ཀུན་གྱི་བདེ་ལེགས་ནི༔ ཁྱོད་ལ་རྟག་ཏུ་སྦྱིན་གྱུར་ཅིག༔ ཉིན་མོ་བདེ་ལེགས་མཚན་བདེ་ལེགས༔ ཉི་མའི་གུང་ཡང་
བདེ་ལེགས་ཤིང་༔ ཉིན་མཚན་རྟག་ཏུ་བདེ་ལེགས་པ༔ དཀོན་མཆོག་གསུམ་གྱི་བཀྲ་ཤིས་ཤོག༔ ཅེས་བརྗོད་ལ་མེ་ཏོག་འཐོར་རོལ་མོ་དང་བཅས་པས་སྣང་བ་རྒྱས་པར་བྱའོ༔ སྤྲོ་ན་སྐབས་འདིར་དབང་
རྒྱས་བསྡུས་འཚམས་པར་བསྐུར་རོ། །དེ་ནས་འདོད་ཡོན་བཟའ་བཏུང་སོགས་འབྱོར་ཚད་བཤམས་ལ། ཀྱེ་མ༔ ཚེ་འདས་རིགས་ཀྱི་བུ་ཁྱོད་ཉོན༔ སྔགས་དང་ཏིང་འཛིན་ནུས་པ་ཡི༔ བྱིན་གྱིས་བརླབས་
544

དོངསྤྲུགས་
བདུན་
སྦྱང་ཆོག
៥៖
པའི་འདོད་ཡོན་འདི༔ མྱོང་ཚོར་ཕན་བདེའི་རྒྱུ་ཡིན་པས༔ ཁྱེད་ལ་ཡུན་གྱི་འཚོ་སྐལ་དུ༔ རྣལ་འབྱོར་ལྡན་པ་བདག་གིས་སྦྱིན༔ རིན་པོ་ཆེའི་སྣོད་ཡངས་ཤིང་
རྒྱ་ཆེ་བའི་ནང་དུ་འདོད་ཡོན་བཟའ་བཏུང་གི་ངོ་བོ་བདེ་བ་རྣམ་པ་གང་འདོད་ཀྱི་ལོངས་སྤྱོད་སྣ་ཚོགས་ཅིར་ཡང་འཆར་བར་བྱིན་གྱིས་བརླབ་པོ༔ ཨོཾ་ཨཱཿཧཱུྃ་ཧོ༔ ལན་གསུམ་གྱིས་བརླབ།
ན་མཿསརྦ་ཏ་ཐཱ་ག་ཏ་བྷྱོཿ་སོགས་སྤ་ར་ཎ་ཁཾ་སྭཱ་ཧཱ༔ ནམ་མཁའ་མཛོད་ཀྱི་རྒྱ་དང་བཅས་པས་ལན་གསུམ་སྤེལ། ཨ་ཀ་རོ་སོགས་ལན་གསུམ་གྱིས་བསྔོས་ལ། ཧོཿ ཚེ་འདས་དབང་པོ་ཚོགས་དྲུག་ཚིམ་བྱེད་
པའི༔ གཟུགས་སྒྲ་དྲི་རོ་རེག་བྱ་ཕུན་ཚོགས་གཏེར༔ མི་ཟད་སྤྲིན་གྱི་ཕུང་པོར་རབ་སྤེལ་ཏེ༔ འབུལ་ལོ་ཟག་མེད་བདེ་བར་ལོངས་སྤྱོད་ཤོག༔ རཱུ་པ་ཤབྟ་གནྡྷ་ར་ས་སྤརྣེ་དྷརྨ་པྲ་
ཏིཙྪ་ཀ་མ་གུ་ཎ་པཱུ་ཛི་ཏེ་ཨཱཿཧཱུྃ༔ ཐམས་ཅད་ནམ་མཁའ་མཛོད་བཞིན་དུ། །ལོངས་སྤྱོད་ཆད་པ་མེད་པར་ཤོག །རྩོད་པ་མེད་ཅིང་འཚེ་མེད་པ། །རང༌དབང༌དུ༌ནི༌སྤྱོད༌པར༌ཤོག །
གཟུངས་སྔགས་ཁྱད་པར་ཅན་མང་པོ་བརྗོད་ཅིང་སྨོན་ལམ་བཟང་པོ་གདབ་པོ། །དེ་ནས་ལམ་བསྟན་པ་ནི། ཀྱེ་མ༔ ཉོན་ཅིག་ཚེ་འདས་རིགས་ཀྱི་བུ༔ ཁམས་གསུམ་འཁོར་བ་གར་སྐྱེས་ཀྱང་༔ མི་རྟག་
N
545

གཏེར་ ཨ་འཛོམས་འབྲུག་པའི་གསུང་། གསར།
འགྱུར་དང་འདུ་བྱེད་དང་༔ སྡུག་བསྔལ་སྡུག་བསྔལ་རྣམ་གསུམ་གྱིས༔ རྟག་ཏུ་མནར་ཞིང་ཡ་རེ་ང་༔ བདེ་བའི་གོ་སྐབས་སྐད་ཅིག་མེད༔ ཕ་མ་བུ་ཚ་ཉེ་དུ་གྲོགས༔ ཡུལ་རིས་ཁང་
ཁྱིམ་ལོངས་སྤྱོད་ནོར༔ རྨི་ལམ་སྒྱུ་མ་ཇི་ལྟ་བུར༔ མི་རྟག་འགྱུར་བའི་ཆོས་ཅན་ཡིན༔ ཆགས་ཞེན་སྡུག་བསྔལ་འཁོར་བའི་རྒྱུ༔ མ་ཆགས་མ་ཞེན་རིགས་ཀྱི་བུ༔ འདུན་པ་བཟང་པོ་
འདི་ལྟར་གྱིས༔ བར་དོ་དྲུག་གི་ངོ་སྤྲོད་དང༌། མ་བསྒོམ་འཕོ་བའི་གདམས་པ་སོགས་གཞན་ལས་གསལ་ལྟར་བྱའོ། །དེ་ནས་སྨོན་ལམ་གདབ་པ་ནི། ཨེ་མ་ཧོ༔ ཞིང་ཁམས་འདི་ནས་ནུབ་ཀྱི་ཕྱོགས་རོལ་ན༔
གཞན་ལས་ཁྱད་འཕགས་བླ་ན་མེད་པའི་ཞིང་༔ བདེ་སྐྱིད་ངོ་མཚར་དཔག་ཏུ་མེད་པ་ཡི༔ པད་མོ་བཀོད་པ་བདེ་བ་ཅན་ཞེས་ན༔ བཅོམ་ལྡན་མགོན་པོ་སྣང་བ་མཐའ་ཡས་
བཞུགས༔ སངས་རྒྱས་བྱང་སེམས་འདུས་པ་རྒྱ་མཚོས་བསྐོར༔ སྨིན་གྲོལ་བདུད་རྩིའི་དགའ་སྟོན་བར་མེད་འགྱེད༔ རྣམ་དག་ཞིང་མཆོག་དམ་པར་རྫུས་ཏེ་སྐྱེས༔ བསྐལ་བཟང་
རྒྱལ་སྲས་སྤྱོད་ལ་དབང་འབྱོར་བས༔ རྫོགས་སྨིན་སྦྱངས་པ་ཡུད་གྱིས་མཐར་སོན་ཤོག༔ རྒྱལ་དང་རྒྱལ་སྲས་རིག་འཛིན་སྨིན་པ་དང་༔ གྲོལ་བ་རྒྱ་མཚོའི་མཛད་པ་ཕྲིན་ལས་ཀུན༔
546

547
៥៖
00
བདག་གཅིག་ཁོ་ནས་ཡོངས་སུ་སྒྲུབ་གྱུར་ཅིག༔ ཐམས་ཅད་དག་མཉམ་བདེ་ཆེན་སྣང་བ་རྒྱས༔ གསུང་གི་རྡོ་རྗེ་ཚེ་འདིར་མངོན་གྱུར་ཤོག༔ རྒྱལ་བའི་དཀྱིལ་
འཁོར༴ དེར་ནི་བདག་གཞན༴ ཚེ་ལས་འདས་པའི་རྣམ་པར་ཤེས་པ་སྤྱི་བོའི་འོད་དཔག་མེད་ཀྱི་ཐུགས་ཀར་བསྟིམ། འོད་དཔག་མེད་སྐར་མདའ་འཕང་བ་ལྟར་བདེ་བ་ཅན་གྱི་
དམ་ཚིག་གི་འོད་དཔག་མེད་དང་དབྱེར་མེད་དུ་བཞུགས་པར་མོས་ལ། བདེ་ཆེན་ཡེ་ཤེས་ཀྱི་རང་མདངས་ཅི་གནས་སུ་བསྐྱང་བ་ནི་གནད་གལ་པོ་ཆེའོ། །རུས་བུའི་སྦྱང་སྒྲུབ་ལོགས་སུ་གསལ་ལ། མིང་བྱང་བསྲེག་པ་
ནི༑ ཧྲཱིཿ བདག་ཉིད་འཕགས་མཆོག་ཐུགས་ཀ་ནས༔ ཐུགས་རྗེའི་ཡེ་ཤེས་མེ་དཔུང་འཕྲོས༔ ཚེ་འདས་དུག་ལྔའི་ཕུང་པོ་བསྲེག༔ རྣམ་ཐར་སྒོ་གསུམ་ངང་དུ་སྦྱང་༔ ཨོྃ་མ་ཎི་པདྨེ་ཧཱུྃ་
ཧྲཱིཿ ཨོྃ་བི་པུ་ལ་གརྦྷེ༔ མ་ཎི་པྲ་བྷེ༔ ཏ་ཐཱ་ག་ཏེ༔ མ་ཎི་མ་ཎི༔ སུ་པྲ་བྷེ༔ བི་མ་ལ་སཱ་ག་ར༔ གམྦྷི་རེ་ཧཱུྃ་ཧཱུྃ་ཛྭ་ལ་ཛཱ་ལ༔ བུདྡྷ་བི་ལོ་ཀི་ཏེ། གུ་ཧྱ་ཨ་དྷིཥྛི་ཏེ་གརྦྷེ་སྭཱ་ཧཱ༔ པདྨ་དྷཱ་ར་ཨ་
མཽ་གྷ་ཛ་ཡ་ཏེ་ཙུ་རུ་ཙུ་རུ་སྭཱ་ཧཱ༔ ཨ་ཕཊཿ སརྦ་པཱ་པཾ་སེམས་ཅན་ཐམས་ཅད་ཀྱི་སྡིག་སྒྲིབ་བག་ཆགས་དང་བཅས་པ་ཛྙཱ་ན་ཛྭ་ལ་རྀ༔ སྨོན་ལམ་བཟང་པོས་མཚམས་སྦྱར་བྱ། ལས་གཞུང་མཇུག་བསྡུ། བཀྲ་
དོངསྤྲུགས་ བརྒྱད་བྱོན།
སྦྱང་ཆོག

གཏེར་ ཨ་འཛོམས་འབྲུག་པའི་གསུང་། གསར།
ཤིས་ཀྱི་ཚིགས་སུ་བཅད་པས་མཐའ་བརྒྱན་པར་བྱའོ། །དེ་ལྟར་བྱས་པའི་ཕན་ཡོན་ནི། གཏེར་གཞུང་རྩ་བ་ལས། སྙིང་རྗེ་ལྡན་པའི་གང་ཟག་གིས༔ རིགས་འདུས་འཕགས་མཆོག་དོང་སྤྲུགས་ཀྱི༔ སྒྲིབ་སྦྱོང་ཆོ་ག་ཟབ་མོ་འདི༔ ཚུལ་བཞིན་ལག་ཏུ་བླངས་བྱས་ན༔ འདི་ཕྱིའི་
གེགས་གྱུར་སྡིག་ལྟུང་བྱང་༔ འཇིགས་པ་བརྒྱད་དང་བཅུ་དྲུག་ཞི༔ མྱོང་གྱུར་ངན་འགྲོའི་རྒྱུ་འབྲས་སྦྱོང་༔ དེ་ཕྱིར་མ་འོངས་བརྒྱུད་འཛིན་རྣམས༔ འདི་ལ་གཡར་དམ་མཛད་པར་རིགས༔ ཞེས་པ་ལ་སོགས་ཕན་ཡོན་དཔག་ཏུ་མེད་པ་གསུངས་སོ། །ཨེ་མ། སྟོང་གསུམ་འབར་
མེས་གང་གྱུར་ཀྱང་༔ བརྒལ་ནས་བཙལ་བྱའི་ཟབ་ཆོས་འདི༔ སྐྱེས་སྔོན་བསགས་པ་མ་ཞན་པས༔ ཁོ་བོའི་དངོས་གྲུབ་སྐལ་བར་ཐོབ༔ དོན་གཉེར་ལས་འབད་བསྐུལ་བའི་ངོར། །ལྷག་བསམ་དྲི་མ་མེད་པའི་བློས། །ཆོག་ཁྲིགས་བསྡེབས་པའི་ལེགས་བྱས་དགེས། །བསྟན་
འགྲོར་སྨན་པའི་རྒྱུར་གྱུར་ཅིག །ཅེས་ཐུགས་ཆེན་འཁོར་བ་དོང་སྤྲུགས་ཀྱི་སྒྲིབ་སྦྱང་ཐར་ལམ་འདྲེན་པའི་ཤིང་རྟ་འདི་ཉིད་གཏེར་གཞུང་དགོངས་པ་སོར་བཞག་བྱས། སྦྱང་སྔགས་སོགས་མཁས་གྲུབ༌དམ༌པའི༌བཞེད༌གཞུང༌དང༌རྡོར༌སེམས་འཁོཪ་བ་ཪང་གྲོལ་སོགས་ནས་
བླངས་ཏེ་ཁ་སྐོང༌། དམིགས་པའི་གསལ་འདེབས་ཚིག་ལྷུག་གི་མཚམས་སྦྱར་བཅས་རང་སློབ་དམ་པ་འཇིགས་བྲལ་རྡོ་རྗེ་སོགས་དམ་པ་དུ་མའི་བཞེད་སྐོང་དུ་དུས་གསུམ་མཁྱེན་པ་ཨོ་རྒྱན་ཆེན་པོས་མིང་གི་ཅོད་པཎ་སྤྱི་བོར་བཀོད་པ་གར་གྱི་དབང་ཕྱུག་བཞད་པ་རྩལ་ ལམ་
རིག་འཛིན་འགྲོ་འདུལ་དཔའ་བོ་རྡོ་རྗེས་བདག་ཅག་གི་སྟོན་པའི་དུས་ཆེན་གསུམ་འཛོམས་ས་ག་ཟླ་བའི་བཀྲ་ཤིས་པའི་ཚེས་ལ་སྦྱར་བས་འདིས་ཀྱང་བསྟན་དང་འགྲོ་བའི་སྨན་པ་ཆེན་པོར་གྱུར་ཅིག དགེའོ། །དགའོ། །དགེའོ། །
548